pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ หารือ ลอร์ดโพลแห่งเบย์สวอเตอร์ ชื่นชมพลวัตในความสัมพันธ์ไทย-สหราชอาณาจักร พร้อมเพิ่มพูนความร่วมมือระหว่างกันเพื่อฟื้นฟูเศรษฐกิจอย่างยั่งยืน
วันพฤหัสบดีที่ 8 ธันวาคม 2565
นายกฯ หารือ ลอร์ดโพลแห่งเบย์สวอเตอร์ ชื่นชมพลวัตในความสัมพันธ์ไทย-สหราชอาณาจักร พร้อมเพิ่มพูนความร่วมมือระหว่างกันเพื่อฟื้นฟูเศรษฐกิจอย่างยั่งยืน
นายกฯ หารือ ลอร์ดโพลแห่งเบย์สวอเตอร์ ชื่นชมพลวัตในความสัมพันธ์ไทย-สหราชอาณาจักร พร้อมเพิ่มพูนความร่วมมือระหว่างกันเพื่อฟื้นฟูเศรษฐกิจอย่างยั่งยืน
วันนี้ (วันพฤหัสบดีที่ 8 ธันวาคม 2565) เวลา 11.00 น. ณ ห้องสีม่วง ตึกไทยคู่ฟ้า ทําเนียบรัฐบาล ลอร์ดโพลแห่งเบย์สวอเตอร์ (Lord Powell of Bayswater KCMG) สมาชิกสภาขุนนางสหราชอาณาจักร เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ภายหลังเสร็จสิ้นการหารือ นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรียินดีที่ได้พบหารือกับลอร์ดโพลแห่งเบย์สวอเตอร์ ซึ่งเปรียบเสมือนเพื่อนเก่าที่มีความใกล้ชิด ได้พบหารือร่วมกันในหลายโอกาส พร้อมทั้งชื่นชมความสัมพันธ์ระหว่างไทยกับสหราชอาณาจักรที่แน่นแฟ้นและยาวนาน โดยนายกรัฐมนตรีเชื่อมั่นว่าการหารือในครั้งนี้ จะมีส่วนช่วยส่งเสริมพลวัตในความสัมพันธ์และความร่วมมือระหว่างกันให้ใกล้ชิดยิ่งขึ้น โอกาสนี้ นายกรัฐมนตรีกล่าวถวายพระพรแด่สมเด็จพระเจ้าชาลส์ที่ 3 พระมหากษัตริย์พระองค์ใหม่แห่งสหราชอาณาจักร พร้อมแสดงความเสียใจอย่างสุดซึ้งต่อการเสด็จสวรรคตของ สมเด็จพระราชินีนาถเอลิซาเบธที่ 2 ซึ่งทรงเป็นที่รักและเคารพของปวงชนชาวไทย
ด้านลอร์ดโพลแห่งเบย์สวอเตอร์ขอบคุณสําหรับการต้อนรับที่อบอุ่นเสมอมา พร้อมทั้งแสดงความยินดีต่อความสําเร็จของไทยในการเป็นเจ้าภาพจัดการประชุมผู้นําเขตเศรษฐกิจเอเปค 2022 ชื่นชมนายกรัฐมนตรีที่มีศักยภาพในการรวบรวมความร่วมมือ บริหารจัดการ และดําเนินวาระการประชุมได้อย่างมีประสิทธิภาพ ท่ามกลางสถานการณ์ความตึงเครียดในประเด็นต่าง ๆ นอกจากนี้ ลอร์ดโพลแห่งเบย์สวอเตอร์ชื่นชมการบริหารจัดการสถานการณ์โควิด-19 ของรัฐบาลไทย ซึ่งสร้างความเชื่อมั่นและดึงดูดนักท่องเที่ยวรวมทั้งจากสหราชอาณาจักรให้เดินทางมายังประเทศไทยมากขึ้นด้วย
ทั้งสองฝ่ายเห็นพ้องกันว่า ไทยและสหราชอาณาจักรยังมีศักยภาพที่จะเพิ่มพูนความร่วมมือทางเศรษฐกิจระหว่างกันได้อีกมาก โดยนายกรัฐมนตรีเน้นย้ําการดําเนินนโยบายของไทย ฟื้นฟูเศรษฐกิจให้มีการเติบโตที่ยั่งยืน มุ่งสู่สังคมคาร์บอนต่ําและเศรษฐกิจดิจิทัล โดยมีโมเดลเศรษฐกิจ BCG ในการขับเคลื่อนการพัฒนาประเทศ สอดคล้องกับแผน 10 ประการเพื่อปฏิวัติอุตสาหกรรมสีเขียวของสหราชอาณาจักร ซึ่งทั้งสองฝ่ายสามารถมีความร่วมมือในการแลกเปลี่ยนองค์ความรู้และแนวปฏิบัติที่ดีระหว่างกัน เพื่อการฟื้นฟูเศรษฐกิจอย่างยั่งยืน นอกจากนี้ นายกรัฐมนตรีเชิญชวนนักลงทุนจากสหราชอาณาจักรเข้ามาลงทุนในเขตพัฒนาพิเศษภาคตะวันออก (EEC) มากขึ้น ในสาขาที่สหราชอาณาจักรมีความเชี่ยวชาญ รวมถึงการผลิตยานยนต์ไฟฟ้า ซึ่งสหราชอาณาจักรสามารถใช้ไทยเป็นฐานในการผลิตได้
นอกจากนี้ นายกรัฐมนตรีขอให้สหราชอาณาจักรสนับสนุนการลดภาษีนําเข้าสําหรับสินค้าที่เป็นมิตรต่อสิ่งแวดล้อม (eco-friendly goods) ของไทยด้วย พร้อมพิจารณาร่วมกันผลักดันการจัดทํา FTA ระหว่างกันให้เป็นรูปธรรม ผ่านกลไกความร่วมมือทวิภาคีที่มีอยู่ อาทิ การประชุมคณะกรรมการหารือเชิงยุทธศาสตร์ (Strategic Dialogue) และการประชุมคณะกรรมการร่วมด้านเศรษฐกิจและการค้า (JETCO) ตลอดจนเชิญชวนสหราชอาณาจักรใช้ประโยชน์จากการลดอัตราภาษีนําเข้าทั่วไปสําหรับรายการสินค้าสิ่งแวดล้อมที่ไทยจัดทําร่วมกับสมาชิกเขตเศรษฐกิจเอเปคด้วย
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม เยี่ยมชมศูนย์การควบคุมการจราจร
วันพฤหัสบดีที่ 8 ธันวาคม 2565
นายศักดิ์สยาม ชิดชอบ รัฐมนตรีว่าการกระทรวงคมนาคม เยี่ยมชมศูนย์การควบคุมการจราจร
และโครงการวงแหวนโยโกฮาม่า (อุโมงค์ทางด่วน) ณ เมืองโยโกฮาม่า ประเทศญี่ปุ่น
นายศักดิ์สยาม ชิดชอบ รัฐมนตรีว่าการกระทรวงคมนาคม เข้าเยี่ยมชมศูนย์การควบคุมการจราจร และโครงการวงแหวนโยโกฮาม่า (อุโมงค์ทางด่วน) ของบริษัท Metropolitan Expressway จํากัด โดยมี นายชยธรรม์ พรหมศร ปลัดกระทรวงคมนาคม นายสรพงศ์ ไพฑูรย์พงษ์ รองปลัดกระทรวงคมนาคม นายจิรุตม์ วิศาลจิตร อธิบดีกรมการขนส่งทางบก รักษาราชการ รองปลัดกระทรวงคมนาคม นายพิเชฐ คุณาธรรมรักษ์ อธิบดีกรมการขนส่งทางรางและผู้บริหารระดับสูงในสังกัดกระทรวงคมนาคม เข้าร่วมการเยี่ยมชมโครงการฯ ในวันที่ 8 ธันวาคม 2565 ณ เมืองโยโกฮาม่า ประเทศญี่ปุ่น
นายศักดิ์สยาม ชิดชอบ กล่าวว่า การเยี่ยมชมศูนย์การควบคุมการจราจร และโครงการวงแหวน โยโกฮาม่า (อุโมงค์ทางด่วน) ในครั้งนี้ ทําให้คณะผู้แทนประเทศไทยได้เห็นถึงแนวปฏิบัติที่ดีในการบริหารจัดการทางพิเศษ การใช้นวัตกรรมมาช่วยสนับสนุนในการกํากับดูแลการจราจรและความปลอดภัยบนทางพิเศษ รวมไปถึงเทคโนโลยีในการก่อสร้างถนนและอุโมงค์ทางลอดของประเทศญี่ปุ่น ซึ่งจะเป็นประโยชน์ในการพัฒนาและกํากับดูแลโครงการถนน อุโมงค์ และทางพิเศษของหน่วยงานฝ่ายไทย อาทิ กรมทางหลวง กรมทางหลวงชนบท และการทางพิเศษแห่งประเทศไทย ต่อไป
โครงการวงแหวนโยโกฮาม่า (อุโมงค์ทางด่วน) มีระยะทาง 5.9 กิโลเมตร และถือเป็นอุโมงค์ที่ยาวที่สุดในเขตมหานครโตเกียว มีวัตถุประสงค์ในการก่อสร้างและให้บริการ เพื่อลดความแออัดของการจราจร ลดผลกระทบทางด้านสิ่งแวดล้อม รวมถึงเพื่อเชื่อมต่อท่าเรือเศรษฐกิจของเมืองโยโกฮาม่ากับส่วนอื่น ๆ ของประเทศ และส่งเสริมความแข็งแกร่งในการแข่งขันทางการตลาดในต่างประเทศ โดยโครงการอุโมงค์ฯ เป็นส่วนหนึ่งของทางด่วนวงแหวนโยโกฮาม่า ที่อยู่ภายใต้การกํากับดูแลของบริษัท Metropolitan Expressway จํากัด ซึ่งเป็นบริษัทเอกชนที่รับผิดชอบการก่อสร้าง ปรับปรุง บํารุงรักษา และซ่อมแซมฟื้นฟู ถนนและทางพิเศษ รวมถึงการบริหารจัดการที่จอดรถ จุดพักรถของทางพิเศษ และพื้นที่ให้เช่าบริเวณด้านล่างส่วนยกระดับของทางหลวง
รัฐบาลไทย-ข่าวทำเนียบรัฐบาล-รฟม. ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง
วันพฤหัสบดีที่ 8 ธันวาคม 2565
รฟม. ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง
ช่วงลาดพร้าว – สําโรง
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดย สํานักงานความปลอดภัย อาชีวอนามัยและสภาพแวดล้อมในการทํางาน (สปอ.) ได้ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สําโรง บริเวณสถานีศรีเทพา สถานีทิพวัล และสถานีสําโรง บนถนนเทพารักษ์ โดยได้ตรวจสอบการจัดเก็บอุปกรณ์ที่ไม่ใช้งาน การยึดวัสดุอุปกรณ์ให้มีความมั่นคงแข็งแรงเรียบร้อย พร้อมทั้งเน้นย้ําให้เจ้าหน้าที่ทุกคนและผู้เกี่ยวข้องทุกหน่วยงานปฏิบัติตามมาตรฐานความปลอดภัยตามที่กฎหมายกําหนดอย่างเคร่งครัด เพื่อให้สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” ป้องกันไม่ให้เกิดเหตุอันไม่พึงประสงค์ ทั้งต่อบุคลากรของโครงการฯ และประชาชนผู้สัญจรบนถนนสาธารณะ
นอกจากนี้ ยังได้เน้นย้ําให้เจ้าหน้าที่ปฏิบัติตามมาตรการป้องกันการแพร่ระบาดของเชื้อไวรัส COVID-19 ตามข้อกําหนดของกระทรวงสาธารณสุข
สามารถสอบถามข้อมูลโครงการฯ ได้ที่เว็บไซต์ www.mrta-yellowline.com เฟซบุ๊กแฟนเพจโครงการรถไฟฟ้าสายสีเหลืองฯ และไลน์ : @mrtyellowline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
รัฐบาลไทย-ข่าวทำเนียบรัฐบาล-ปลัดกระทรวงยุติธรรม นำทีมผู้บริหารระดับสูงลงพื้นที่ตรวจเยี่ยมทัณฑสถานเกษตรอุตสาหกรรมเขาพริก จังหวัดนครราชสีมา
วันพฤหัสบดีที่ 8 ธันวาคม 2565
ปลัดกระทรวงยุติธรรม นําทีมผู้บริหารระดับสูงลงพื้นที่ตรวจเยี่ยมทัณฑสถานเกษตรอุตสาหกรรมเขาพริก จังหวัดนครราชสีมา
ปลัดกระทรวงยุติธรรม นําทีมผู้บริหารระดับสูงลงพื้นที่ตรวจเยี่ยมทัณฑสถานเกษตรอุตสาหกรรมเขาพริก จังหวัดนครราชสีมา
ในวันพุธที่ ๗ ธันวาคม ๒๕๖๕ เวลา ๐๙.๓๐ น. นางพงษ์สวาท กายอรุณสุทธิ์ ปลัดกระทรวงยุติธรรม ลงพื้นที่ตรวจเยี่ยมทัณฑสถานเกษตรอุตสาหกรรมเขาพริก จังหวัดนครราชสีมา พร้อมด้วย นายสหการณ์ เพ็ชรนรินทร์ รองปลัดกระทรวงยุติธรรม พันตํารวจโท ประวุธ วงศ์สีนิล รองปลัดกระทรวงยุติธรรม นางสาวรวิวรรณ จตุรพิธพร ที่ปรึกษาด้านกฎหมาย สํานักงานปลัดกระทรวงยุติธรรม และผู้บริหารสํานักงานปลัดกระทรวงยุติธรรม โดยมี นางสาวปรีย์ธิดา สมจิตร ผู้อํานวยการทัณฑสถานเกษตรอุตสาหกรรมเขาพริก ผู้บัญชาการเรือนจําในพื้นที่จังหวัดนครราชสีมา และเจ้าหน้าที่จากกรมราชทัณฑ์ให้การต้อนรับ ณ ทัณฑสถานเกษตรอุตสาหกรรมเขาพริก จังหวัดนครราชสีมา
โดยปลัดกระทรวงยุติธรรม ได้เข้าตรวจเยี่ยม สถานพยาบาลทัณฑสถานเกษตรอุตสาหกรรมเขาพริก และได้มอบนมไมโลให้แก่ผู้ต้องขัง ชมมุมสุขภาพ โครงการราชทัณฑ์ปันสุข ทําความดีเพื่อชาติ ศาสน์ กษัตริย์ และชมการแสดงศิลปะมวยไทย ชุดตํานานนายขนมต้ม พร้อมทั้งทดสอบมาตรฐานสนามยิงปืนภายในทัณฑสถานเกษตรอุตสาหกรรมเขาพริก
นอกจากนี้ ปลัดกระทรวงยุติธรรม ยังได้เยี่ยมชมศูนย์เรียนรู้ด้านเกษตรอุตสาหกรรมเรือนจําเขาพริกกว่า ๑,๐๕๕ ไร่ ทั้งนี้ได้ชมนิทรรศการหม่อนไหม ฝึกฝนผู้ต้องขังปลูกพืชไร่ พืชสวน โดยกรมราชทัณฑ์ ร่วมกับ กรมหม่อนไหม เขาพริกโมเดล หม่อนไหมแบบครบวงจร เริ่มตั้งแต่การปลูกหม่อน การเลี้ยงไหม การสาวไหม การลอกกาวและย้อมสีเส้นไหม จนไปถึงการทอผ้า การปลูกพันธุ์ไม้ย้อมสีธรรมชาติ ในทัณฑสถานเกษตรอุตสาหกรรมเขาพริก การแปรรูปชาใบหม่อน ภายใต้โครงการส่งเสริมกิจกรรมด้านหม่อนไหมในพื้นที่โครงการกําลังใจ ในพระดําริ พระเจ้าหลานเธอ พระองค์เจ้าพัชรกิติยาภา และโครงการคืนคนดีสู่สังคม
พร้อมกันนี้ ปลัดฯ ได้ร่วมปลูกต้นไม้ต้นอโวคาโด้ ฝึกวิชาชีพผู้ต้องขัง เพื่อแปรรูปจําหน่ายนักท่องเที่ยว ชมบ้านสบู่หอม มุมราชทัณฑ์ปันโอกาส สร้างอาชีพ ฝึกวิชาชีพทําสบู่จากผู้ต้องขัง พร้อมทั้ง ได้มีการเกี่ยวข้าว ในแปลงข้าวพระราชทาน พันธุ์กข๘๓ การก่อสร้างระบบกระจายน้ําสระเก็บน้ําเพื่อฝึกวิชาชีพผู้ต้องขัง
รัฐบาลไทย-ข่าวทำเนียบรัฐบาล-“กรุงไทย” ส่งเสริมการออม สร้างความมั่นคงการเงิน ปรับขึ้นดอกเบี้ยเงินฝากสูงสุด 0.50% มีผล 9 ธ.ค.65
วันพฤหัสบดีที่ 8 ธันวาคม 2565
“กรุงไทย” ส่งเสริมการออม สร้างความมั่นคงการเงิน ปรับขึ้นดอกเบี้ยเงินฝากสูงสุด 0.50% มีผล 9 ธ.ค.65
ธ.กรุงไทยปรับขึ้นอัตราดอกเบี้ยเงินฝากประจําสูงสุด 0.50% และปรับขึ้นดอกเบี้ยเงินกู้แบบค่อยเป็นค่อยไป ประคับประคองลูกค้าปรับตัว ปรับขึ้นดอกเบี้ยเงินกู้รายใหญ่ 0.25% ปรับขึ้นดอกเบี้ยรายย่อยเพียง 0.15% มีผล 9 ธันวาคม 2565 นี้
ธนาคารกรุงไทย ส่งเสริมคนไทยออมเงิน สร้างความมั่นคงทางการเงิน ปรับขึ้นอัตราดอกเบี้ยเงินฝากประจําสูงสุด 0.50% และปรับขึ้นดอกเบี้ยเงินกู้แบบค่อยเป็นค่อยไป ประคับประคองลูกค้าปรับตัว ปรับขึ้นดอกเบี้ยเงินกู้รายใหญ่ 0.25% ปรับขึ้นดอกเบี้ยรายย่อยเพียง 0.15% ต่ํากว่าอัตราดอกเบี้ยนโยบาย ดูแลรายย่อยอย่างต่อเนื่อง มีผล 9 ธันวาคม 2565 นี้
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า จากกรณีคณะกรรมการนโยบายการเงิน (กนง.) มีมติปรับขึ้นอัตราดอกเบี้ยนโยบาย 0.25% ซึ่งเป็นการปรับขึ้นครั้งที่ 3 ของปี 2565 รวม 0.75% ส่งผลให้อัตราดอกเบี้ยนโยบายอยู่ที่ระดับ 1.25% ท่ามกลางแนวโน้มอัตราดอกเบี้ยขาขึ้นทั่วโลก อัตราเงินเฟ้ออยู่ในระดับสูง และเศรษฐกิจไทยฟื้นตัวแบบค่อยเป็นค่อยไป เพื่อรักษาเสถียรภาพเศรษฐกิจในระยะยาว ธนาคารกรุงไทย ตระหนักถึงผลกระทบต่อลูกค้าทุกกลุ่ม และได้พิจารณาอย่างรอบคอบเพื่อแบ่งเบาภาระค่าครองชีพของประชาชนคนไทย พร้อมประคับประคองดูแลลูกค้ารายย่อยให้ปรับตัวได้อย่างราบรื่น โดยปรับขึ้นอัตราดอกเบี้ยเงินฝากประจําสูงสุด 0.50% ต่อปี เพื่อเพิ่มรายได้กับผู้ฝากเงิน และเสริมสร้างวินัยการออม สร้างความมั่นคงทางการเงินในอนาคต
ธนาคารให้ความสําคัญกับการปรับขึ้นอัตราดอกเบี้ยเงินกู้แบบค่อยเป็นค่อยไป เพื่อดูแลช่วยเหลือลูกค้าให้สามารถปรับตัวได้อย่างไม่สะดุด โดยปรับอัตราดอกเบี้ยเงินกู้สําหรับลูกค้ารายใหญ่ชั้นดี (MLR) และอัตราดอกเบี้ยเงินกู้สําหรับลูกค้ารายใหญ่ชั้นดี ประเภทวงเงินเบิกเกินบัญชี (MOR) เพิ่มขึ้น 0.25% ต่อปี เป็น 5.75% ต่อปี และ 6.32% ต่อปี ตามลําดับ ปรับขึ้นอัตราดอกเบี้ยเงินกู้รายย่อย (MRR) เพียง 0.15% ต่อปี อยู่ที่ระดับ 6.37% ต่อปี ต่ํากว่าอัตราดอกเบี้ยนโยบายที่ปรับขึ้น ขณะที่อัตราดอกเบี้ยนโยบายของไทย ปรับขึ้นต่ํากว่าอัตราดอกเบี้ยนโยบายของโลก โดยมีผลตั้งแต่วันที่ 9 ธันวาคม 2565 เป็นต้นไป
“ทิศทางอัตราดอกเบี้ย มีแนวโน้มปรับขึ้นทั่วโลก ธนาคารพิจารณาปรับอัตราดอกเบี้ยแบบค่อยเป็นค่อยเป็นค่อยไป (Smooth Take Off) ตามแนวนโยบายธนาคารแห่งประเทศไทย เพื่อให้เศรษฐกิจสามารถฟื้นตัวได้อย่างไม่สะดุด โดยพิจารณาอย่างรอบคอบให้มีผลกระทบกับลูกค้าน้อยที่สุด โดยเฉพาะลูกค้ารายย่อย ผู้ประกอบการรายเล็กและกลุ่มเปราะบางที่รายได้ยังไม่กลับมาปกติ จึงปรับขึ้นอัตราดอกเบี้ยเงินกู้รายย่อยต่ํากว่าทิศทางตลาด เพื่อให้ลูกค้าได้ปรับตัว และมีมาตรการช่วยเหลือและปรับโครงสร้างหนี้ให้กับลูกค้ากลุ่มเปราะบางอย่างตรงกลุ่มเป้าหมาย เพื่อให้มีการประคับประคองและเกิดการเร่งปรับตัวอย่างต่อเนื่อง พร้อมปรับขึ้นอัตราดอกเบี้ยเงินฝากต่อเนื่อง เพื่อเพิ่มรายได้ให้กับผู้ฝากเงิน แบ่งเบาภาระค่าครองชีพให้คนไทย สอดคล้องกับวิสัยทัศน์ “กรุงไทย เคียงข้างไทย สู่ความยั่งยืน”
รัฐบาลไทย-ข่าวทำเนียบรัฐบาล-คนพิการเตรียมเฮ! จุรินทร์เคาะแก้ระเบียบบอร์ดคนพิการ อำนวยความสะดวกคนพิการเข้าถึงสิทธิ เพิ่มจำนวนผู้ดูแลคนพิการ
วันพฤหัสบดีที่ 8 ธันวาคม 2565
คนพิการเตรียมเฮ! จุรินทร์เคาะแก้ระเบียบบอร์ดคนพิการ อํานวยความสะดวกคนพิการเข้าถึงสิทธิ เพิ่มจํานวนผู้ดูแลคนพิการ
คนพิการเตรียมเฮ! จุรินทร์เคาะแก้ระเบียบบอร์ดคนพิการ อํานวยความสะดวกคนพิการเข้าถึงสิทธิ เพิ่มจํานวนผู้ดูแลคนพิการ
วันที่ 8 ธันวาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า การประชุมคณะกรรมการส่งเสริมและพัฒนาคุณภาพชิวิตคนพิการแห่งชาติ (กพช.) เมื่อวันที่ 7 ธ.ค.65 ซึ่งมีนายจุรินทร์ ลักษณวิศิษฏ์ รองนายกรัฐมนตรี เป็นประธาน ได้มีการพิจารณาแก้ไขระเบียบ กพช. เพื่อยกระดับคุณภาพชีวิตคนพิการ และเพิ่มการคุ้มครองสิทธิคนพิการที่ไม่มีผู้ดูแล และสิทธิของผู้ดูแลคนพิการ โดยที่ผ่านมา นายจุรินทร์ ได้สั่งการให้กระทรวงการพัฒนาสังคมและความมั่นคงของมนุษย์ พิจารณาการลดขั้นตอนในการเข้าถึงสิทธิการขอความช่วยเหลือจากภาครัฐ และการสนับสนุนการทํางานของผู้ดูแลคนพิการ
ทั้งนี้ กพช.ได้เห็นชอบให้มีการแก้ไขระเบียบ โดยมีสาระสําคัญ อาทิ
1. เพิ่มช่องทางการยื่นคําขอการปรับสภาพแวดล้อมที่อยู่อาศัย การขอคุ้มครองสิทธิ โดยสามารถแจ้งต่ออาสาสมัครพัฒนาสังคมและความมั่นคงของมนุษย์ (อพม.) ประธานชุมชนองค์กรเอกชน หรือหน่วยบริการในพื้นที่ และสามารถยื่นคําขอหรือทําการแจ้งผ่านช่องทางอิเล็กทรอนิกส์ได้ ทําให้คนพิการสามารถเข้าถึงสิทธิได้มากขึ้นและสะดวกกว่าเดิมอย่างมาก
2. เพิ่มหน่วยงานในการฝึกอบรมผู้ช่วยคนพิการ โดยได้รับอุดหนุนงบประมาณจากกรมส่งเสริมและพัฒนาคุณภาพชีวิตคนพิการ หรือกองทุนส่งเสริมและพัฒนาคุณภาพชีวิตคนพิการ ซึ่งจะทําให้มีจํานวนผู้ช่วยคนพิการมากขึ้น สอดรับความต้องการที่จําเป็นของคนพิการ
3. ผู้ช่วยคนพิการสามารถปฏิบัติงานเป็นรายชั่วโมงหรือรายวันตามความต้องการของคนพิการ เพื่อให้ผู้ช่วยคนพิการสามารถดูแลคนพิการตามความต้องการของคนพิการอย่างถูกต้อง
4. ส่งเสริมการจัดหาครอบครัวอุปการะ โดยให้มีค่าตอบแทน เพื่อให้คนพิการมีครอบครัวดูแล และลดจํานวนคนพิการที่เข้าสู่สถานสงเคราะห์
5. สนับสนุนให้มีสถานคุ้มครองเอกชนที่รับอุปการคนพิการที่ไม่มีคนดูแล
6. เพิ่มสิทธิของผู้ดูแลคนพิการ อาทิ การได้รับการสนับสนุนเทคโนโลยีที่อํานวยความสะดวกเพื่อการสื่อสาร หรือเครื่องช่วยอุปกรณ์ที่จําเป็น การบริการให้คําปรึกษาทางด้านกฎหมาย ด้านถูกกระทําความรุนแรง หรือการแก้ไขปัญหาครอบครัว รวมถึงช่วยเหลือคนพิการและผู้ดูแลคนพิการเป็นเงินหรือสิ่งของ การเข้าพักในศูนย์พักพิง กรณีได้รับผลกระทบจากสถานการณ์วิกฤติต่างๆ
นางสาวรัชดา กล่าวว่า นายจุรินทร์ ได้ขอบคุณทุกภาคส่วน ผู้แทนจากสมาคมคนพิการต่างๆ ที่ได้ร่วมกันพิจารณาปรับแก้ระเบียบดังกล่าว ซึ่งมีเป้าหมายเพื่อการพัฒนาและส่งเสริมคุณภาพชีวิตคนพิการ โดยเฉพาะคนพิการที่อยู่ในชุมชน ขาดคนดูแล อีกทั้งยังเป็นการสร้างแรงจูงใจและอํานวยความสะดวกแก่ผู้ช่วยคนพิการให้ปฏิบัติหน้าที่ได้อย่างเต็มที่และด้วยความภาคภูมิใจ
รัฐบาลไทย-ข่าวทำเนียบรัฐบาล-ธ.ก.ส. จัดแคมเปญ A-Mobile Plus x A-Rewards ให้ลูกค้าคนพิเศษ รับเลยกระปุก A-Pigeon พร้อมสิทธิพิเศษมากมาย
วันพฤหัสบดีที่ 8 ธันวาคม 2565
ธ.ก.ส. จัดแคมเปญ A-Mobile Plus x A-Rewards ให้ลูกค้าคนพิเศษ รับเลยกระปุก A-Pigeon พร้อมสิทธิพิเศษมากมาย
ธ.ก.ส. ดแคมเปญ A-Mobile Plus x A-Rewards สําหรับลูกค้าที่ใช้งานแอปพลิเคชัน A-Mobile Plus เพียงลงทะเบียนเปิดใช้งานการสะสมแต้มผ่าน A-Rewards พร้อมฝากสลากดิจิทัล ธ.ก.ส. จํานวน 1,000 บาทขึ้นไป 2,000 ท่านแรก
ธนาคารเพื่อการเกษตรและสหกรณ์การเกษตร (ธ.ก.ส.) จัดแคมเปญ A-Mobile Plus x A-Rewards สําหรับลูกค้าที่ใช้งานแอปพลิเคชัน A-Mobile Plus เพียงลงทะเบียนเปิดใช้งานการสะสมแต้มผ่าน A-Rewards พร้อมฝากสลากดิจิทัล ธ.ก.ส. จํานวน 1,000 บาทขึ้นไป 2,000 ท่านแรก หรือจ่ายบิลชําระค่าสินค้าและบริการ (Bill Payment) 3 รายการขึ้นไป ผ่านแอปพลิเคชัน A-Mobile Plus 6,000 ท่านแรก รับเลย ! กระปุก A-Pigeon 1 รางวัล โดย ธ.ก.ส. จะทําการตรวจสอบสิทธิ์และจัดส่งกระปุก A-Pigeon ภายในเดือนมกราคม 2566 โดยสามารถเข้าร่วมแคมเปญได้ตั้งแต่บัดนี้จนถึง 31 ธันวาคม 2565
รัฐบาลไทย-ข่าวทำเนียบรัฐบาล-"เอนก" จับมือ รมว.ศึกษาธิการ วิทยาศาสตร์และเทคโนโลยีญี่ปุ่น ประกาศเป็นหุ้นส่วนทางยุทธศาสตร์ในการประชุมเอเปค
วันพฤหัสบดีที่ 8 ธันวาคม 2565
"เอนก" จับมือ รมว.ศึกษาธิการ วิทยาศาสตร์และเทคโนโลยีญี่ปุ่น ประกาศเป็นหุ้นส่วนทางยุทธศาสตร์ในการประชุมเอเปค
"เอนก" จับมือ รมว.ศึกษาธิการ วิทยาศาสตร์และเทคโนโลยีญี่ปุ่น ประกาศเป็นหุ้นส่วนทางยุทธศาสตร์ในการประชุมเอเปค
เมื่อวันที่ 17 พ.ย. ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์​ วิจัยและนวัตกรรม (อว.) เปิดเผยว่า ได้นําคณะผู้บริหารของกระทรวง อว. มาราชการที่ประเทศญี่ปุ่น และได้เข้าหารือกับนางนะงะโอกะ เคโกะ รมว.ศึกษาธิการ วัฒนธรรม กีฬา วิทยาศาสตร์และเทคโนโลยี (MEXT) ของญี่ปุ่น ที่เพิ่งเข้ารับตําแหน่ง โดยผลการหารือเป็นไปอย่างดียิ่ง แสดงถึงความสัมพันธ์อย่างแนบแน่นของทั้งสองกระทรวง ในโอกาสนี้จึงได้ขยายผลความสัมพันธ์ของทั้งสองประเทศในฐานะหุ้นส่วนทางยุทธศาสตร์อย่างรอบด้าน หรือ Comprehensive Strategic Partnership ซึ่งคณะรัฐมนตรีเพิ่งให้ความเห็นชอบ และไทย-ญี่ปุ่นจะประกาศร่วมกันในโอกาสที่นายกรัฐมนตรีญี่ปุ่นเดินทางมาเยือนประเทศไทยเพื่อเข้าร่วมประชุมเอเปค
รมว.อว.กล่าวต่อว่า ทั้งสองฝ่ายเห็นพ้องต้องกันที่จะมุ่งเน้นประเด็นความร่วมมือแบบมุ่งเป้าในสองเรื่อง คือ 1.การพัฒนาและผลิตวิศวกรนักปฏิบัติ เน้นด้านวิศวกรรมศาสตร์และเทคโนโลยีผ่านโครงการสถาบันไทยโคเซ็น ที่ไทยและญี่ปุ่นจะร่วมกันดําเนินการอย่างต่อเนื่อง ขยายผลให้มากและรวดเร็วขึ้นอีก และ 2.การพัฒนาโครงสร้างพื้นฐานเพื่อวิจัยและพัฒนาวิทยาศาสตร์และเทคโนโลยี โดยเฉพาะการสร้างสถานีวิจัยแสงซินโครตรอนเครื่องที่สองของประเทศไทย
“ไทย-ญี่ปุ่นมีความสัมพันธ์ทางด้านวิชาการหลายอย่างยาวนานมาก โดยสถานีวิจัยแสงซินโครตรอนเครื่องแรกของไทยที่ จ.นครราชสีมา ก็ดําเนินการโดยความร่วมมือและการสนับสนุนของประเทศญี่ปุ่นเมื่อ 20 กว่าปีก่อน จนปัจจุบันประเทศไทยมีความก้าวหน้าในทางวิทยาศาสตร์และวิศวกรรมศาสตร์อย่างมาก ได้เรียนรู้และมีประสบการณ์จากเครื่องดังกล่าว ซึ่งนํามาใช้งานอย่างเต็มประสิทธิภาพแล้ว กระทรวง อว. โดยสถาบันวิจัยแสงซินโครตรอน (องค์การมหาชน) ตั้งเป้าว่าการจัดสร้างสถานีวิจัยแสงซินโครตรอนเครื่องที่สองนั้น จะดําเนินการโดยอาศัยความรู้และประสบการณ์ของนักวิทยาศาสตร์และวิศวกรไทยเป็นหลัก โดยให้มีการออกแบบและผลิตชิ้นส่วนต่างๆ ภายในประเทศให้มากที่สุด ขณะเดียวกันก็ยังต้องการความร่วมมือและการสนับสนุนทางวิชาการจากนานาชาติ โดยเฉพาะประเทศญี่ปุ่นซึ่งเป็นผู้นําในเรื่องนี้ของโลก โดยประสงค์ให้ความร่วมมือในทางวิชาการเรื่องซินโครตรอนนี้เป็นหนึ่งในตัวอย่างของความสัมพันธ์ของทั้งสองประเทศอย่างเท่าเทียมกัน ในฐานะหุ้นส่วนทางยุทธศาสตร์อย่างรอบด้าน รวมทั้งการสามารถขยายไปสู่ระดับภูมิภาคนี้ด้วย ซึ่งจะนําไปสู่การยกระดับให้ประเทศไทยเป็นศูนย์กลางในการพัฒนาบุคลากรเทคโนโลยีชั้นสูงของภูมิภาคต่อไป” ศ.(พิเศษ) ดร.เอนก กล่าว
รัฐบาลไทย-ข่าวทำเนียบรัฐบาล-ดร.พัชรินรุจา ร่วมแสดงความยินดีและร่วมพิธีมอบทุนวิจัย โครงการทุนวิจัยลอรีอัล ประเทศไทย “เพื่อสตรีในงานวิทยาศาสตร์” ครั้งที่ 20 ประจำปี 2565
วันพฤหัสบดีที่ 8 ธันวาคม 2565
ดร.พัชรินรุจา ร่วมแสดงความยินดีและร่วมพิธีมอบทุนวิจัย โครงการทุนวิจัยลอรีอัล ประเทศไทย “เพื่อสตรีในงานวิทยาศาสตร์” ครั้งที่ 20 ประจําปี 2565
ดร.พัชรินรุจา ร่วมแสดงความยินดีและร่วมพิธีมอบทุนวิจัย โครงการทุนวิจัยลอรีอัล ประเทศไทย “เพื่อสตรีในงานวิทยาศาสตร์” ครั้งที่ 20 ประจําปี 2565
วันจันทร์ที่ 21 พฤศจิกายน 2565 ดร.พัชรินรุจา จันทโรนานนท์ ทปษ.รมว.อว. ได้ร่วมเป็นเกียรติ แสดงความยินดี และร่วมพิธีมอบทุนวิจัย โครงการทุนวิจัยลอรีอัล ประเทศไทย “เพื่อสตรีในงานวิทยาศาสตร์” ครั้งที่ 20 ประจําปี 2565 ณ ดิ แอทธินี โฮเต็ล (The Athenee Hotel)
โครงการทุนวิจัย ลอรีอัล “เพื่อสตรีในงานวิทยาศาสตร์ หรือ ”For Women In Science เป็นโครงการที่ริเริ่มขึ้นเมื่อ 25 ปีก่อน โดยความร่วมมือระหว่าง ลอรีอัล กับ สํานักเลขาธิการแห่งชาติ ว่าด้วยการศึกษาวิทยาศาสตร์ และวัฒนธรรมแห่งสหประชาชาติ หรือ อยู่ภายใต้การกํากับดูแลของ OCSENU มูลนิธิลอรีอัล ให้การสนับสนุนและเชิดชูผลงานของนักวิจัยสตรีทั่วโลก เพื่อส่งเสริมความเท่าเทียมของสตรีในวงการวิทยาศาสตร์ โดยดําเนินโครงการฯ มาอย่างต่อเนื่องเป็นปีที่ 20 ที่มอบทุนให้กับนักวิจัยสตรีไทยที่มีอายุไม่เกิน 40 ปี ใน 2 สาขา ได้แก่ สาขาวิทยาศาสตร์ ชีวภาพ และสาขาวิทยาศาสตร์กายภาพ โดยงานวิจัยจะต้องมีศักยภาพชัดเจนในการสร้างประโยชน์ต่อสังคม มีกระบวนการวิจัยที่เหมาะสม ผ่านเกณฑ์การชี้วัดของโครงการฯ มีจริยธรรมในการทํางาน และเป็นที่ยอมรับในแวดวงวิทยาศาสตร์
สําหรับงานวันนี้มี ศ.ดร. ยงยุทธ ยุทธวงศ์ เป็นประธานในการกล่าวเปิดและมอบทุนวิจัย และ ดร.พัชรินรุจา จันทโรนานนท์ ทปษ.รมว.อว. กล่าวแสดงความยินดีกับนักวิทยาศาสตร์สตรีไทยทั้ง 3 ท่าน ได้แก่ ดร.อัญชลี จันทร์แก้ว ศูนย์นาโนเทคโนโลยีแห่งชาติ สํานักงานพัฒนาวิทยาศาสตร์และเทคโนโลยีแห่งชาติ (สวทช.) ผช.ดร.กนกวรรณ กองพัฒน์พาณิชย์ จากสํานักวิชาวิทยาการโมเลกุล สถาบันวิทยาศาสตร์สิริเมธี (VISTEC) และ รศ.ดร.พิมพ์ชนก บัวเพชร คณะวิทยาศาสตร์ มหาวิทยาลัยสงขลานครินทร์ นอกจากนี้ยังได้ชื่นชม โครงการ For Women in Science หรือ โครงการทุนวิจัยลอรีอัล ประเทศไทย เพื่อสตรีในงานวิทยาศาสตร์ ที่ลอรีอัลจัดขึ้นนี้ว่าเป็นตัวอย่างของความมุ่งมั่นในการผลักดันความเป็นเลิศด้านวิทยาศาสตร์และเทคโนโลยีของสตรีให้เป็นที่ประจักษ์ และที่สําคัญไปกว่านั้น โครงการนี้ช่วยสร้างความตระหนักให้สังคมเห็นว่า นักวิทยาศาสตร์สตรีเป็นส่วนสําคัญในการสร้างสรรค์นวัตกรรม เพื่อพัฒนาสังคมและคุณภาพชีวิต และขอเป็นอีกหนึ่งกําลังใจให้กับทุกความมุ่งมั่น ทุ่มเททํางานในสายงานด้านวิทยาศาสตร์ และขอให้สานต่อการวิจัย เพื่อส่งต่อผลงานที่มีคุณประโยชน์สู่สังคม ไปจนกระทั่งสามารถช่วยสร้างความก้าวหน้าให้ประเทศไทยได้อย่างยั่งยืนต่อไป
รัฐบาลไทย-ข่าวทำเนียบรัฐบาล-รองปลัด ร่วมเสวนา Sustainability for Prosperity and Stability จัดโดย วตท.
วันพฤหัสบดีที่ 8 ธันวาคม 2565
รองปลัด ร่วมเสวนา Sustainability for Prosperity and Stability จัดโดย วตท.
รองปลัด ร่วมเสวนา Sustainability for Prosperity and Stability จัดโดย วตท.
วันนี้(8ธ.ค. 65)ดร.เวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมเป็นผู้แทนวิทยาลัยป้องกันราชอาณาจักร(วปอ)ร่วมเป็นวิทยากรพิเศษในงานสัมมนาหลักสูตรผู้บริหารระดับสูง6 Solo Talkและร่วมเสวนาSustainability for Prosperity and Stabilityจัดโดยสถาบันวิทยาการตลาดทุน(วตท.)ณ หอประชุมศาสตรจารย์สังเวียน อินทรวิชัยชั้น7อาคารตลาดหลักทรัพย์แห่งประเทศไทย
______________________________
รัฐบาลไทย-ข่าวทำเนียบรัฐบาล-กระทรวงแรงงานปลุกแรงงานจบใหม่  เร่งทดสอบฝีมืออัพค่าจ้าง สูงสุด 900 บาทต่อวัน
วันพฤหัสบดีที่ 8 ธันวาคม 2565
กระทรวงแรงงานปลุกแรงงานจบใหม่  เร่งทดสอบฝีมืออัพค่าจ้าง สูงสุด 900 บาทต่อวัน
รมว.แรงงาน นายสุชาติ ชมกลิ่น ดูแลแรงงานจบใหม่ ชวนทดสอบวัดระดับทักษะฝีมือ สอบผ่านรับใบการันตี รับค่าจ้างตามมาตรฐานฝีมือ กําหนดแล้ว 112 สาขาอาชีพ กลุ่มภาคบริการสูงถึง 900 บาทต่อวัน ไม่ต้องรออิงค่าจ้างขั้นต่ํา
รัฐบาลไทย-ข่าวทำเนียบรัฐบาล-รองปลัดเกษตรฯ เปิดการประชุมเชิงปฏิบัติการ กรอบความร่วมมือ 6 ประเทศ ในอนุภูมิภาคแม่โขง - ล้านช้าง
วันพฤหัสบดีที่ 8 ธันวาคม 2565
รองปลัดเกษตรฯ เปิดการประชุมเชิงปฏิบัติการ กรอบความร่วมมือ 6 ประเทศ ในอนุภูมิภาคแม่โขง - ล้านช้าง
รองปลัดเกษตรฯ เปิดการประชุมเชิงปฏิบัติการ กรอบความร่วมมือ 6 ประเทศ ในอนุภูมิภาคแม่โขง - ล้านช้าง
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานเปิดการประชุมเชิงปฏิบัติการ Strenthening Reseach-policy Cooperation and Partnerships to Promote Sustainable Soil and Water Conservation in Lancang-Mekong Region ซึ่งจัดขึ้นระหว่างวันที่ 7 - 10 ธันวาคม 2565 ณ โรงแรมแสน จังหวัดเชียงรายโดยมีนางสาวภัทราภรณ์ โสเจยยะ รองอธิบดีกรมพัฒนาที่ดิน ผู้เชี่ยวชาญด้านการอนุรักษ์ดินและน้ํา การจัดการที่ดินอย่างยั่งยืน และผู้แทนระดับนโยบาย ของสมาชิก 6 ประเทศ ได้แก่ ไทย กัมพูชา ลาว เมียนมา เวียดนาม และจีน พร้อมด้วยผู้แทนเครือข่ายความร่วมมือจากต่างประเทศ บุคลากรจากกรมพัฒนาที่ดิน กรมชลประทาน และสถาบันการศึกษา รวมทั้งสิ้น 50 คน เข้าร่วม โดยการประชุมในครั้งนี้จัดขึ้นเพื่อนําเสนอผลการดําเนินงานโครงการภายใต้กรอบความร่วมมือล้านช้าง - แม่โขง และนําเสนอข้อมูลจากการดําเนินงานจัดทําข้อเสนอแนะในเชิงนโยบายสําหรับการดําเนินงานด้านการอนุรักษ์ดินและน้ําในระดับภูมิภาค
“โครงการนี้ประสบความสําเร็จในการสร้างความร่วมมือระหว่าง 6 ประเทศในอนุภูมิภาคแม่โขง - ล้านช้าง ได้แก่ ไทย กัมพูชา ลาว เมียนมา เวียดนาม และจีน การดําเนินโครงการสามารถสร้างความร่วมมือทางวิชาการ ระหว่างนักวิชาการด้านดินและการเกษตรในอนุภูมิภาคฯ เกิดการแลกเปลี่ยนองค์ความรู้ ประสบการณ์การจัดการเกษตรอย่างยั่งยืนระหว่างประเทศสมาชิก ทั้งนี้ ประเทศไทยร่วมกับประเทศในอนุภูมิภาค ฯ สามารถจัดทําฐานข้อมูลต้นแบบการจัดการที่เป็นเลิศเพื่อการอนุรักษ์ดินและน้ําเพื่อการขยายผลในระดับภูมิภาค ฯ รวมถึงการถอดบทเรียนแนวทางที่ประสบความสําเร็จ ปัญหาอุปสรรคที่สําคัญในการดําเนินงานของแต่ละประเทศ เพื่อเป็นข้อมูลและข้อเสนอแนะในการกําหนดนโยบายสําหรับการดําเนินงานเพื่อการจัดการที่ดินอย่างยั่งยืน” นายเศรษฐเกียรติ กล่าว
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานพวงมาลาหลวง ดอกไม้และตะกร้าสิ่งของพระราชทาน แก่เจ้าหน้าที่การรถไฟแห่งประเทศไทย ที่เสียชีวิตและได้รับบาดเจ็บ
วันพฤหัสบดีที่ 8 ธันวาคม 2565
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานพวงมาลาหลวง ดอกไม้และตะกร้าสิ่งของพระราชทาน แก่เจ้าหน้าที่การรถไฟแห่งประเทศไทย ที่เสียชีวิตและได้รับบาดเจ็บ
จากเหตุระเบิดขณะกําลังเก็บกู้รถพ่วงตกรางระหว่างสถานีคลองแงะ-ปาดังเบซาร์ ยังความซาบซึ้งและสํานึกในพระมหากรุณาธิคุณอันหาที่สุดมิได้แก่พนักงานคนรถไฟและครอบครัว
เมื่อวันที่ 7 ธันวาคม 2565 พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้ นายเจษฎา จิตรัตน์ ผู้ว่าราชการจังหวัดสงขลา และนายฉัตรชัย อุสาหะ รองผู้ว่าราชการจังหวัดพัทลุง รักษาการแทนผู้ว่าราชการจังหวัดพัทลุง เชิญพวงมาลาพระราชทานของพระบาทสมเด็จพระเจ้าอยู่หัว สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สมเด็จพระนางเจ้าฯ พระบรมราชินี สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์อัครราชกุมารี กรมพระศรีสวางควัฒน วรขัตติยราชนารี ทูลกระหม่อมหญิงอุบลรัตนราชกัญญา สิริวัฒนาพรรณวดี พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร พระเจ้าวรวงศ์เธอ พระองค์เจ้าสิริภาจุฑาภรณ์ และพระเจ้าวรวงศ์เธอ พระองค์เจ้าอทิตยาทรกิติคุณ ไปวางที่หน้าหีบศพนายนวฤทธิ์ สุวรรณ - ชาตรี เจ้าหน้าที่การรถไฟแห่งประเทศไทย (รฟท.) กระทรวงคมนาคม ที่เสียชีวิตจากเหตุคนร้ายลอบวางระเบิดบริเวณรางรถไฟ เมื่อวันที่ 6 ธันวาคม 2565 โดยตั้งศพบําเพ็ญกุศล ณ ศาลาหมู่บ้าน หมู่ที่ 3 ตําบลโคกม่วง อําเภอคลองหอยโข่ง จังหวัดสงขลา นายภูมิพัทธ์ เพชรสุก เจ้าหน้าที่การรถไฟแห่งประเทศไทย ที่เสียชีวิตจากเหตุการณ์เดียวกัน โดยตั้งศพบําเพ็ญกุศล ณ วัดโคกสมานคุณ อําเภอหาดใหญ่จังหวัดสงขลา และนายยิ่งศักดิ์ ชุมตรี เจ้าหน้าที่การรถไฟแห่งประเทศไทย ตั้งศพบําเพ็ญกุศล ณ วัดแจ้ง ตําบลชัยบุรี อําเภอเมือง จังหวัดพัทลุง
โอกาสนี้ ทรงพระกรุณาโปรดเกล้าโปรดกระหม่อมให้ผู้ว่าราชการจังหวัดสงขลาเชิญดอกไม้และตะกร้าสิ่งของพระราชทานของพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ไปมอบแก่ นายดีเด่น คงสม นายนพดล ปานมา นายธีรพงศ์ หนูคง และนายฉัตรชัย นิตรจลานนท์ เจ้าหน้าที่รฟท. ที่ได้รับบาดเจ็บจากเหตุคนร้ายลอบวางระเบิดบริเวณรางรถไฟ และเข้ารับการรักษาพยาบาล ณ โรงพยาบาลสะเดา อําเภอสะเดา จังหวัดสงขลา “การได้รับพระราชทานพระมหากรุณาธิคุณ พระกรุณาธิคุณ และพระกรุณาในครั้งนี้ยังความซาบซึ้งและสํานึกในพระมหากรุณาธิคุณ พระกรุณาธิคุณ และพระกรุณา อันหาที่สุดมิได้ แก่พนักงานคนรถไฟ ตลอดจนครอบครัวของเจ้าหน้าที่ผู้ปฏิบัติงานทุกคน”
รัฐบาลไทย-ข่าวทำเนียบรัฐบาล-ปลัดดีอีเอส หารือ World Bank พัฒนาเทคโนโลยีดิจิทัลในประเทศไทย
วันพฤหัสบดีที่ 8 ธันวาคม 2565
ปลัดดีอีเอส หารือ World Bank พัฒนาเทคโนโลยีดิจิทัลในประเทศไทย
ปลัดดีอีเอส หารือ World Bank พัฒนาเทคโนโลยีดิจิทัลในประเทศไทย
วันนี้ (8 ธ.ค. 65) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม หารือร่วมกับ Mr. Tim Kelly หัวหน้าผู้เชี่ยวชาญการพัฒนาด้านดิจิทัล (Lead Digital Development Specialist) ของธนาคารโลก (World Bank) เพื่อพัฒนาเทคโนโลยีดิจิทัลในประเทศไทย ตลอดจนการเชื่อมโยงและแลกเปลี่ยนข้อมูลภาครัฐ กฎหมายการคุ้มครองข้อมูลส่วนบุคคล รวมถึงการจัดการข้อมูล
โดย ปลัดกระทรวงดิจิทัลเพื่อเศรษฐกิจและสังคม ได้กล่าวถึงบทบาทและหน้าที่ของกระทรวงฯ รวมถึงหน่วยงานที่เกี่ยวข้องในการดําเนินงานเพื่อยกระดับการบริหารจัดการข้อมูลภาครัฐให้มีคุณภาพ นําไปสู่การเชื่อมโยงแลกเปลี่ยนข้อมูลระหว่างหน่วยงาน เพื่อขับเคลื่อนการพัฒนารัฐบาลดิจิทัล ที่ผ่านมากระทรวงฯ ได้ดําเนินโครงการระบบคลาวด์กลางภาครัฐ (GDCC) และการจัดตั้งสถาบันส่งเสริมการวิเคราะห์และบริหารข้อมูลขนาดใหญ่ภาครัฐ (GBDi) รวมทั้งการให้ข้อมูลในภาพรวมของพระราชบัญญัติคุ้มครองข้อมูลส่วนบุคคล พ.ศ. 2562 ที่ประกาศบังคับใช้แล้ว และความร่วมมือระหว่างประเทศของไทยในกรอบอาเซียน ณ สํานักงาน ป.ย.ป. กรุงเทพฯ
_______________________
รัฐบาลไทย-ข่าวทำเนียบรัฐบาล-อนุชา เผย รัฐบาลมุ่งฟื้นฟูเศรษฐกิจฐานราก ผ่านกองทุนหมู่บ้านฯ เชื่องบประมาณที่ได้รับช่วยพลิกฟื้นเศรษฐกิจประเทศให้ดีขึ้น
วันพฤหัสบดีที่ 8 ธันวาคม 2565
อนุชา เผย รัฐบาลมุ่งฟื้นฟูเศรษฐกิจฐานราก ผ่านกองทุนหมู่บ้านฯ เชื่องบประมาณที่ได้รับช่วยพลิกฟื้นเศรษฐกิจประเทศให้ดีขึ้น
อนุชา เผย รัฐบาลมุ่งฟื้นฟูเศรษฐกิจฐานราก ผ่านกองทุนหมู่บ้านฯ เชื่องบประมาณที่ได้รับช่วยพลิกฟื้นเศรษฐกิจประเทศให้ดีขึ้น
วันนี้ (8 ธันวาคม 2565) นายอนุชา นาคาศัย รัฐมนตรีประจําสํานักนายกรัฐมนตรี ตอบกระทู้ถามทั่วไป โดย ดร.สัณหพจน์ สุขศรีเมือง สมาชิกสภาผู้แทนราษฎร จ.นครศรีธรรมราช เขต 2 เป็นผู้ถาม กรณีการเพิ่มวงเงินให้แก่กองทุนหมู่บ้านและชุมชนเมืองแห่งชาติเพื่อกระตุ้นเศรษฐกิจ โดยขอทราบรายละเอียดที่รัฐบาลให้การสนับสนุนให้สถาบันการเงินเฉพาะกิจของรัฐ เพื่อขยายการลงทุนให้แก่กองทุนหมู่บ้านและชุมชนเมืองแห่งชาติ และขอทราบรายละเอียดนโยบายการกระตุ้นเศรษฐกิจระดับฐานรากของรัฐบาลโดยการเพิ่มทุนหรือวงเงินการลงทุนให้กับกองทุนหมู่บ้าน ให้สามารถขยายการลงทุนประกอบกิจการในภาคการเกษตรหรือสร้างอาชีพเพื่อเพิ่มรายได้ให้ครัวเรือน สร้างภูมิคุ้มกันทางเศรษฐกิจในอนาคต
.
รัฐมนตรีประจําสํานักนายกรัฐมนตรีได้ชี้แจงว่า ในช่วงที่ผ่านมาเศรษฐกิจไทยประสบภาวะชะลอตัวอย่างต่อเนื่องประกอบกับสถานการณ์การแพร่ระบาดของเชื้อไวรัสโควิด-19 และภัยพิบัติทางธรรมชาติ ส่งผลให้ภาคการเกษตรและสมาชิกกองทุนหมู่บ้านและชุมชนเมืองประสบปัญหาหลายประการ เพื่อแก้ไขปัญหาจากสถานการณ์ดังกล่าว สํานักงานกองทุนหมู่บ้านและชุมชนเมืองแห่งชาติ (สทบ.) อยู่ระหว่างการจัดทํามาตรการพัฒนาคุณภาพชีวิตสมาชิกกองทุนหมู่บ้านและชุมชนเมือง วงเงินงบประมาณรวม 80,000 ล้านบาท ดําเนินการภายใต้สินเชื่อของธนาคารออมสิน และธนาคารเพื่อการเกษตรและสหกรณ์การเกษตร (ธ.ก.ส.) โดยรัฐจะดําเนินการชดเชยให้กับสถาบันการเงินตามต้นทุนทางการเงินที่เกิดขึ้นจริงของสถาบันการเงิน ในช่วงระหว่างปี 2567 - 2570 ซึ่งมาตรการพัฒนาคุณภาพชีวิตสมาชิกกองทุนหมู่บ้านและชุมชนเมืองดังกล่าว ประกอบด้วย (1) มาตรการส่งเสริมความเป็นอยู่ระดับหมู่บ้านในสภาวะเศรษฐกิจชะลอตัว วงเงิน 60,000 ล้านบาท และ (2) มาตรการสร้างรายได้และการฟื้นฟูเศรษฐกิจฐานรากสู่การพัฒนาที่ยั่งยืน วงเงิน 20,000 ล้านบาท ซึ่งแบ่งเป็นโครงการโคล้านครอบครัว วงเงิน 7,500 ล้านบาท และโครงการส่งเสริมระบบเศรษฐกิจและการลงทุนตามโมเดลเศรษฐกิจ BCG วงเงิน 12,500 ล้านบาท เพื่อเป็นการกระตุ้นเศรษฐกิจฐานรากและพัฒนาคุณภาพชีวิตของสมาชิกกองทุนหมู่บ้านและชุมชนเมืองอย่างเป็นรูปธรรม มีแหล่งทุนหมุนเวียนสําหรับการกู้ยืมเพื่อการลงทุน สร้างงาน สร้างรายได้ บรรเทาผลกระทบจากสถานการณ์ดังกล่าว และเสริมสภาพคล่องให้กับสมาชิกกองทุนหมู่บ้านและชุมชนเมือง ซึ่งขณะนี้อยู่ระหว่างดําเนินการ
.
รัฐมนตรีประจําสํานักนายกรัฐมนตรี กล่าวเพิ่มเติมว่า รัฐบาลได้เตรียมจัดสรรงบประมาณให้กับกองทุนหมู่บ้านและชุมชนเมือง จํานวน 79,610 กองทุน เพื่อเสริมสภาพคล่อง บรรเทาความเดือนร้อน และเพิ่มปริมาณการลงทุนในระดับชุมชนผ่านกองทุนหมู่บ้านและชุมชนเมือง เพื่อใช้ในการลงทุนด้านโครงสร้างพื้นฐานในชุมชน และเพื่อดําเนินกิจกรรมอื่นๆ ที่ชุมชนเห็นว่าเป็นประโยชน์ในการส่งเสริมศักยภาพในการประกอบอาชีพ และความเป็นอยู่ในชุมชนให้ดีขึ้น ซึ่งจะช่วยกระตุ้นเศรษฐกิจฐานรากและพัฒนาคุณภาพชีวิตของสมาชิกกองทุนหมู่บ้านและชุมชนเมืองกว่า 13 ล้านคนอย่างเป็นรูปธรรม ให้มีแหล่งทุนหมุนเวียนสําหรับการกู้ยืมเพื่อการลงทุน สร้างงาน สร้างรายได้ บรรเทาผลกระทบจากสถานการณ์สภาวะเศรษฐกิจชะลอตัว และเพื่อเสริมสภาพคล่องให้กับสมาชิกกองทุนหมู่บ้านและชุมชนเมืองต่อไป
รัฐบาลไทย-ข่าวทำเนียบรัฐบาล-​ ปลัดฯณัฐพล ลงพื้นที่สวนลุมพินี เตรียมความพร้อมร้านกาชาดกระทรวงอุตสาหกรรม
วันพฤหัสบดีที่ 8 ธันวาคม 2565
​ ปลัดฯณัฐพล ลงพื้นที่สวนลุมพินี เตรียมความพร้อมร้านกาชาดกระทรวงอุตสาหกรรม
​ ปลัดฯณัฐพล ลงพื้นที่สวนลุมพินี เตรียมความพร้อมร้านกาชาดกระทรวงอุตสาหกรรม
กรุงเทพฯ 7 ธันวาคม 2565 - นายณัฐพล รังสิตพล ปลัดกระทรวงอุตสาหกรรม ลงพื้นที่ ณ สวนลุมพินี เพื่อเตรียมความพร้อมและตรวจความเรียบร้อยของสถานที่จัดงานร้านกาชาดกระทรวงอุตสาหกรรม ร้านที่ 3.4 ในงานกาชาดประจําปี 2565 โดยได้ตรวจความเรียบร้อยตามจุดต่าง ๆ ภายในร้านกาชาดกระทรวงอุตสาหกรรม อาทิ โซนจับรางวัล โซนจําหน่ายคูปองร่วมสนุก และบริเวณรอบของร้านค้ากระทรวงอุตสาหกรรม โดยมีนายใบน้อย สุวรรณชาตรี อธิบดีกรมส่งเสริมอุตสาหกรรม นายภาสกร ชัยรัตน์ และนางสาวณัฏฐิญา เนตยสุภา รองอธิบดีกรมส่งเสริมอุตสาหกรรม ร่วมลงพื้นที่ด้วย ทั้งนี้งานกาชาดประจําปี 2565 จะจัดขึ้นระหว่างวันที่ 8-18 ธันวาคม 2565 ณ สวนลุมพินี เขตปทุมวัน
รัฐบาลไทย-ข่าวทำเนียบรัฐบาล-“สมาคมธนาคารไทย” แนะแนวทางปฏิบัติป้องกันภัยทางการเงิน กรณีซื้อสินค้าจากแพลตฟอร์มออนไลน์
วันพฤหัสบดีที่ 8 ธันวาคม 2565
“สมาคมธนาคารไทย” แนะแนวทางปฏิบัติป้องกันภัยทางการเงิน กรณีซื้อสินค้าจากแพลตฟอร์มออนไลน์
จากกรณีที่มีผู้ใช้บริการผ่านแพลตฟอร์มออนไลน์และผูกบัญชีธนาคารเพื่อชําระค่าสินค้าและบริการต่างๆ ประสบปัญหาการทํารายการโดยที่ไม่ได้ทําธุรกรรมด้วยตนเอง สมาคมธนาคารไทยประสานกับบริษัทผู้ให้บริการดังกล่าวในการตรวจสอบธุรกรรม เพื่อช่วยเหลือลูกค้าอย่างเร่งด่วน
จากกรณีที่มีผู้ใช้บริการผ่านแพลตฟอร์มออนไลน์ และผูกบัญชีธนาคารเพื่อชําระค่าสินค้าและบริการต่างๆ ประสบปัญหาการทํารายการโดยที่ไม่ได้ทําธุรกรรมด้วยตนเอง สมาคมธนาคารไทย ตระหนักถึงผลกระทบที่เกิดขึ้นกับลูกค้าของสถาบันการเงินทุกแห่ง และเร่งดําเนินการติดตามตรวจสอบข้อมูลรายละเอียดที่เกี่ยวข้อง รวมทั้งประสานกับบริษัทผู้ให้บริการดังกล่าวในการตรวจสอบธุรกรรม เพื่อช่วยเหลือลูกค้าที่ได้รับผลกระทบอย่างเร่งด่วน
สําหรับประชาชนทั่วไปที่มีความต้องการซื้อสินค้าผ่านแพลตฟอร์มต่างๆ สมาคมธนาคารไทย โดยชมรมป้องกันการทุจริตและศูนย์ประสานงานด้านความมั่นคงปลอดภัยเทคโนโลยีสารสนเทศภาคการธนาคาร (TB-CERT) แนะแนวทางควรปฏิบัติดังนี้
1. หากต้องการผูกบัญชีธนาคารเพื่อใช้ซื้อสินค้า ลูกค้าควรกําหนดวงเงินใช้งานเท่าที่จําเป็น โดยผูกกับบัญชีที่มีจํานวนเงินไม่สูงมาก หรือในวงเงินที่รับความเสี่ยงได้
2. ยกเลิกการผูกบัญชีธนาคารกับร้านค้าออนไลน์ หากไม่มีความจําเป็นต้องใช้งานแล้ว
3. ตั้งค่าแจ้งเตือน เพื่อรับข้อมูลข่าวสารต่างๆได้ทันท่วงที
4. ไม่เปิดเผยรหัสผ่าน PIN หรือข้อมูลส่วนตัวกับบุคคลอื่น
5. ศึกษาทําความเข้าใจข้อกําหนดและเงื่อนไขการใช้งาน รวมถึงมาตรการความปลอดภัยของแพลตฟอร์มก่อนตกลงทําธุรกรรมใดๆ
กรณีที่ลูกค้าสงสัยว่าตกเป็นเหยื่อมิจฉาชีพ ควรปฏิบัติดังนี้
1. เปลี่ยนรหัสผ่านของระบบบัญชีออนไลน์นั้น
2. ติดต่อธนาคาร หรือผู้ให้บริการซื้อขายสินค้าออนไลน์ เพื่อตรวจสอบความผิดปกติของบัญชีหรือธุรกรรมโดยเร็วที่สุด
สมาคมธนาคารไทย ขอให้ประชาชนผู้ใช้บริการศึกษาวิธีการรักษาข้อมูลตนเองให้ปลอดภัย เพื่อป้องกันภัยจากมิจฉาชีพที่มาหลากหลายรูปแบบ หากผู้ใช้บริการมีข้อสงสัยโปรดติดต่อคอลเซ็นเตอร์ธนาคารหรือช่องทางที่เป็นทางการของธนาคารที่ทําธุรกรรม หรือผู้ให้บริการซื้อขายสินค้าออนไลน์ที่ใช้บริการ
รัฐบาลไทย-ข่าวทำเนียบรัฐบาล-บขส. ฝึกซ้อมแผนฉุกเฉินและอพยพหนีไฟ ประจำปี 2565
วันพฤหัสบดีที่ 8 ธันวาคม 2565
บขส. ฝึกซ้อมแผนฉุกเฉินและอพยพหนีไฟ ประจําปี 2565
.....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เป็นประธานการฝึกซ้อมแผนฉุกเฉินและอพยพหนีไฟ ประจําปี 2565 โดยมี ผู้บริหาร พนักงาน บขส. รถร่วมบริการฯ พนักงานทําความสะอาด เจ้าหน้าที่รักษาความปลอดภัย เข้าร่วมการฝึกซ้อมฯ ณ บริเวณอาคารสถานีขนส่งผู้โดยสารกรุงเทพ (จตุจักร)
กรรมการผู้จัดการใหญ่ บขส. กล่าวว่า บขส. ได้ร่วมกับหน่วยงานที่เกี่ยวข้อง อาทิ สถานีดับเพลิงสุทธิสาร สถานีตํารวจนครบาลบางซื่อ หน่วยกู้ชีพโรงพยาบาลวิชัยเวช ในการฝึกซ้อมแผนฉุกเฉินและอพยพหนีไฟ เสมือนจริง โดยมีการจําลองสถานการณ์ เกิดเหตุเพลิงไหม้ บริเวณศูนย์อาหารชั้น 4 (ทิศใต้) อาคารสถานีขนส่งผู้โดยสารกรุงเทพ (จตุจักร) มีผู้ได้รับบาดเจ็บ จํานวน 1 ราย และทีมดับเพลิง ได้เข้าช่วยเหลือนําตัวออกมาจากจุดเกิดเหตุ จากนั้นหน่วยกู้ชีพ จากโรงพยาบาลวิชัยเวช ได้ปฐมพยาบาลเบื้องต้น และนําผู้บาดเจ็บส่งโรงพยาบาล เพื่อรักษาตัวต่อไป นอกจากนี้ ในการฝึกซ้อมแผนฯ เจ้าหน้าที่จากสถานีดับเพลิงสุทธิสาร ได้สาธิตวิธีการดับเพลิง กรณีเกิดเหตุแก๊สรั่วและมีไฟลุกไหม้ และให้ความรู้เกี่ยวกับวิธีการปฏิบัติเมื่อเกิดเหตุอัคคีภัยด้วย
ทั้งนี้ บขส. ได้จัดฝึกซ้อมแผนฉุกเฉินและอพยพหนีไฟ เป็นประจําทุกปี เพื่อให้สอดคล้องตามกฎกระทรวง เรื่อง “กําหนดมาตรฐานการบริหารจัดการด้านความปลอดภัย อาชีวอนามัย และสภาพแวดล้อมในการทํางาน เกี่ยวกับป้องกันและระงับอัคคีภัย พ.ศ.2555” ที่กําหนดให้สถานประกอบกิจการ ต้องจัดให้มีการฝึกซ้อมดับเพลิงและอพยพหนีไฟอย่างน้อย ปีละ 1 ครั้ง เพื่อเป็นการสร้างความเข้าใจและการเตรียมความพร้อมให้พนักงานบริษัทฯ ทราบถึงแนวทางปฏิบัติ เมื่อเกิดเหตุอัคคีภัย เพื่อลดความสูญเสียบุคลากรและทรัพย์สิน สามารถควบคุมสถานการณ์ และปฏิบัติตามแผนฉุกเฉินได้ตามขั้นตอนเมื่อเกิดเหตุจริง
รัฐบาลไทย-ข่าวทำเนียบรัฐบาล-ธ.ก.ส. - บางจาก แจกโปรโมชันพิเศษส่งท้ายปีสำหรับลูกค้าบัตรเกษตรสุขใจ
วันพฤหัสบดีที่ 8 ธันวาคม 2565
ธ.ก.ส. - บางจาก แจกโปรโมชันพิเศษส่งท้ายปีสําหรับลูกค้าบัตรเกษตรสุขใจ
ธ.ก.ส. ร่วมมือกับ บมจ.บางจาก คอร์ปอเรชั่น มอบสิทธิประโยชน์พิเศษให้ลูกค้าผู้ถือบัตรเกษตรสุขใจ เพียงเติมน้ํามันผ่านบัตรเกษตรสุขใจ 1,000 บาทขึ้นไป รับส่วนลดทันที 12 บาท
ธนาคารเพื่อการเกษตรและสหกรณ์การเกษตร (ธ.ก.ส.) ร่วมมือกับบริษัท บางจาก คอร์ปอเรชั่น จํากัด (มหาชน) ส่งความสุขส่งท้ายปีมอบสิทธิประโยชน์พิเศษให้ลูกค้าผู้ถือบัตรเกษตรสุขใจ เพียงเติมน้ํามันผ่านบัตรเกษตรสุขใจ 1,000 บาทขึ้นไป รับส่วนลดทันที 12 บาท ณ สถานีน้ํามันบางจากที่ลงทะเบียนร้านค้า ธ.ก.ส. A-Shop ตั้งแต่บัดนี้จนถึง 31 ธันวาคม 2565
รัฐบาลไทย-ข่าวทำเนียบรัฐบาล-มอบรางวัล การแข่งขันโครงการ X Campus Ads Idea Contest 2022
วันพฤหัสบดีที่ 8 ธันวาคม 2565
มอบรางวัล การแข่งขันโครงการ X Campus Ads Idea Contest 2022
มอบรางวัล การแข่งขันโครงการ X Campus Ads Idea Contest 2022
วันนี้ (8 ธ.ค. 65) ดร.สุกันยาณี ยะวิญชาญ หัวหน้าผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) มอบรางวัลให้ทีมชนะเลิศ และรองชนะเลิศอันดับ 1 ในการแข่งขันโครงการ X Campus Ads Idea Contest 2022 ครั้งที่ 6 ในงาน The Winner Awards จัดโดย สมาคมผู้ใช้ดิจิทัลไทย ณ โรงแรมเดอะเบอร์เคลีย์ ประตูน้ํา
_________________
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม ประชุมหารือทวิภาคีกับประธานองค์กรพัฒนาและฟื้นฟูเมืองญี่ปุ่น (Urban Renaissance Agency: UR)
วันพฤหัสบดีที่ 8 ธันวาคม 2565
นายศักดิ์สยาม ชิดชอบ รัฐมนตรีว่าการกระทรวงคมนาคม ประชุมหารือทวิภาคีกับประธานองค์กรพัฒนาและฟื้นฟูเมืองญี่ปุ่น (Urban Renaissance Agency: UR)
และเยี่ยมชมการพัฒนาโครงการ Minato Mirai (MM21) ณ เมืองโยโกฮาม่า ประเทศญี่ปุ่น
นายศักดิ์สยาม ชิดชอบ รัฐมนตรีว่าการกระทรวงคมนาคม เข้าร่วมการประชุมหารือทวิภาคีกับ Mr. Nakajima Masahiro ประธานองค์กรพัฒนาและฟื้นฟูเมืองญี่ปุ่น (Urban Renaissance Agency: UR) และเยี่ยมชมการพัฒนาโครงการ Minato Mirai (MM21) โดยมีนายสิงห์ทอง ลาภพิเศษพันธุ์ เอกอัครราชทูต ณ กรุงโตเกียว นายชยธรรม์ พรหมศร ปลัดกระทรวงคมนาคม นายสรพงศ์ ไพฑูรย์พงษ์ รองปลัดกระทรวงคมนาคม นายจิรุตม์ วิศาลจิตร อธิบดีกรมการขนส่งทางบก รักษาราชการ รองปลัดกระทรวงคมนาคม และผู้บริหารระดับสูงในสังกัดกระทรวงคมนาคม เข้าร่วมการประชุมหารือฯ และเยี่ยมชมโครงการฯ ในวันที่ 8 ธันวาคม 2565 ณ เมืองโยโกฮาม่า ประเทศญี่ปุ่น
นายศักดิ์สยาม ชิดชอบ กล่าวว่า การเข้าร่วมประชุมหารือทวิภาคีในครั้งนี้ ถือเป็นโอกาสสําคัญในการผลักดันประเด็นความร่วมมือระหว่าง UR กับหน่วยงานของกระทรวงคมนาคม ได้แก่ สํานักงานนโยบายและแผนการขนส่งและจราจร การรถไฟแห่งประเทศไทย และบริษัท เอสอาร์ที แอสเสท จํากัด (SRT Asset) โดยเฉพาะอย่างยิ่ง การพัฒนาพื้นที่สถานีกลางกรุงเทพอภิวัฒน์กว่า 2,325 ไร่ ซึ่งปัจจุบัน UR ร่วมกับ บริษัท SRT Asset อยู่ระหว่างการศึกษาและพิจารณาพื้นที่นําร่องโครงการ (Leading Project Plan) วิสัยทัศน์การพัฒนาโครงการ และโครงสร้างหน่วยงานที่เหมาะสมสําหรับการบริหารพื้นที่รอบสถานีกลางกรุงเทพอภิวัฒน์ในระยะยาว ทั้งนี้ ฝ่ายไทยได้ขอให้ UR พิจารณาสนับสนุนการศึกษาแผนแม่บทของโครงการ (Master Plan) รวมถึงรายละเอียดของแผนปฏิบัติการ (Action Plan) เพื่อขับเคลื่อนการดําเนินการตามแผนงานให้บรรลุวัตถุประสงค์และเกิดผลลัพธ์ที่เป็นรูปธรรม รวมถึงการสนับสนุนการประชาสัมพันธ์การพัฒนาโครงการ และการจัดทําแผนเพื่อกระตุ้นการลงทุนเพื่อดึงดูดภาคธุรกิจโดยเฉพาะนักลงทุนที่มีศักยภาพจากประเทศญี่ปุ่นด้วย
ในโอกาสนี้ รัฐมนตรีว่าการกระทรวงคมนาคม และคณะ ได้เข้าเยี่ยมชมโครงการพัฒนาเมืองมินาโตะ มิไร (Minato Mirai (MM21)) ซึ่งมีวัตถุประสงค์เพื่อเชื่อมโยงท่าเรือและย่านอุตสาหกรรมเข้าด้วยกัน และแบ่งเบาความหนาแน่นของตัวมหานครโตเกียวมาสู่ปริมณฑลใกล้เคียง และเนื่องจากการที่เมืองโยโกฮาม่ามีการเชื่อมต่อกับกรุงโตเกียวด้วยระบบรถไฟความเร็วสูง และเป็นเมืองเศรษฐกิจที่มีท่าเรือที่สําคัญ ผนวกกับโครงการฯ มีการวางรูปแบบผังเมืองที่เป็นสัดส่วนและเป็นระบบ ทําให้ปัจจุบันได้พัฒนากลายเป็นที่ตั้งของอาคารสํานักงานธุรกิจชั้นนํา แหล่งที่อยู่อาศัย โดยเฉพาะคอนโดมิเนียมระดับสูง และสิ่งอํานวยความสะดวกต่าง ๆ อาทิ พื้นที่เชิงพาณิชย์ ศูนย์กลางการค้าของเมืองโยโกฮาม่า พื้นที่ค้าปลีก และห้างสรรพสินค้า Yaesu Shopping Mall ซึ่งเชื่อมต่อกับสถานีรถไฟโดยตรง โดยการเยี่ยมชมโครงการ “มินาโตะ มิไร” ในครั้งนี้ ทําให้กระทรวงคมนาคมสามารถถอดบทเรียนในการพัฒนาเมืองใหม่และพื้นที่รอบสถานีที่เชื่อมต่อกับโครงข่ายระบบขนส่งมวลชนอย่างมีประสิทธิภาพ อันจะเป็นแนวทางสําคัญในการกําหนดนโยบายการพัฒนาโครงการอสังหาริมทรัพย์ของภาครัฐ เพื่อกระจายความเจริญและการเติบโตทางเศรษฐกิจไปสู่พื้นที่อื่นนอกเหนือจากกรุงเทพมหานคร และแก้ไขปัญหาความแออัดและการจราจรที่ติดขัดในกรุงเทพมหานครอย่างยั่งยืน
รัฐบาลไทย-ข่าวทำเนียบรัฐบาล-กยศ. มอบโล่ประกาศเกียรติคุณแก่สถานศึกษาระดับอุดมศึกษาที่มีอัตราชำระหนี้ดีที่สุด 25 อันดับแรกของประเทศ
วันพฤหัสบดีที่ 8 ธันวาคม 2565
กยศ. มอบโล่ประกาศเกียรติคุณแก่สถานศึกษาระดับอุดมศึกษาที่มีอัตราชําระหนี้ดีที่สุด 25 อันดับแรกของประเทศ
กองทุนเงินให้กู้ยืมเพื่อการศึกษา (กยศ.) จัดพิธีมอบโล่ประกาศเกียรติคุณแก่สถานศึกษาระดับอุดมศึกษาที่มีอัตราชําระหนี้ดีที่สุด 25 อันดับแรกของประเทศ เพื่อเป็นการยกย่องเชิดชูเกียรติ และสร้างขวัญกําลังใจในการดําเนินงานกองทุนของสถานศึกษา
กองทุนเงินให้กู้ยืมเพื่อการศึกษา (กยศ.) จัดพิธีมอบโล่ประกาศเกียรติคุณแก่สถานศึกษาระดับอุดมศึกษาที่มีอัตราชําระหนี้ดีที่สุด 25 อันดับแรกของประเทศ เพื่อเป็นการยกย่องเชิดชูเกียรติ และสร้างขวัญกําลังใจในการดําเนินงานกองทุนของสถานศึกษา โดยมี นายชวน หลีกภัย ประธานรัฐสภา เป็นองค์ปาฐกแสดงปาฐกถาพิเศษผ่านระบบออนไลน์ นายกฤษฎา จีนะวิจารณะ ปลัดกระทรวงการคลัง และประธานกรรมการกองทุนเงินให้กู้ยืมเพื่อการศึกษา กล่าวแสดงความยินดีและมอบโล่ประกาศเกียรติคุณ และนายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา กล่าวรายงานความเป็นมา เมื่อวันที่ 8 ธันวาคม 2565 ณ ห้องประชุมวายุภักษ์ 4 ชั้น 4 กระทรวงการคลัง
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เปิดเผยว่า “จากการที่กองทุนเงินให้กู้ยืมเพื่อการศึกษาได้เปิดเผยรายชื่อสถานศึกษาระดับอุดมศึกษาที่มีอัตราชําระหนี้ดีที่สุด 25 อันดับแรกของประเทศ จากสถานศึกษาระดับอุดมศึกษาของรัฐและเอกชนทั่วประเทศ จํานวน 313 แห่ง ในโอกาสนี้ กองทุนจึงได้จัดพิธีมอบโล่ประกาศเกียรติคุณให้แก่สถานศึกษา 25 แห่งดังกล่าว เพื่อยกย่องเชิดชูเกียรติและสร้างขวัญกําลังใจให้แก่สถานศึกษาที่มีบทบาทสําคัญในการปลูกฝังคุณธรรมและจริยธรรมของผู้กู้ยืม บ่มเพาะผู้กู้ยืมให้มีวินัยทางการเงิน ตลอดจนมีจิตสํานึกและความรับผิดชอบในการชําระหนี้กองทุน ส่งผลให้กองทุนได้รับชําระเงินคืนกลับมาหมุนเวียนเพียงพอในการส่งต่อโอกาสทางการศึกษาให้แก่นักเรียน นักศึกษาต่อไป โดยจัดอันดับรายชื่อสถานศึกษาที่มีอัตราชําระหนี้ดีที่สุด 25 อันดับแรก ดังนี้
1. มหาวิทยาลัยพะเยา
2. มหาวิทยาลัยศิลปากร
3. มหาวิทยาลัยเทคโนโลยีราชมงคลล้านนา
4. มหาวิทยาลัยนเรศวร
5. มหาวิทยาลัยเชียงใหม่
6. มหาวิทยาลัยแม่ฟ้าหลวง
7. มหาวิทยาลัยมหิดล
8. มหาวิทยาลัยสงขลานครินทร์
9. มหาวิทยาลัยธรรมศาสตร์
10. มหาวิทยาลัยเกษตรศาสตร์
11. มหาวิทยาลัยเทคโนโลยีสุรนารี
12. มหาวิทยาลัยเทคโนโลยีราชมงคลสุวรรณภูมิ
13. มหาวิทยาลัยเทคโนโลยีพระจอมเกล้าธนบุรี
14. สถาบันเทคโนโลยีพระจอมเกล้าเจ้าคุณทหารลาดกระบัง
15. มหาวิทยาลัยบูรพา
16. มหาวิทยาลัยเทคโนโลยีราชมงคลรัตนโกสินทร์
17. มหาวิทยาลัยอุบลราชธานี 18. จุฬาลงกรณ์มหาวิทยาลัย
19. มหาวิทยาลัยแม่โจ้
20. มหาวิทยาลัยขอนแก่น
21. มหาวิทยาลัยราชภัฏเชียงราย
22. มหาวิทยาลัยวลัยลักษณ์
23. สถาบันการจัดการปัญญาภิวัฒน์
24. มหาวิทยาลัยเทคโนโลยีราชมงคลพระนคร
25. มหาวิทยาลัยเทคโนโลยีราชมงคลอีสาน
ปัจจุบัน กองทุนเงินให้กู้ยืมเพื่อการศึกษา ได้ให้โอกาสทางการศึกษาแก่นักเรียน นักศึกษาไปแล้วจํานวนกว่า 6.4 ล้านราย เป็นเงินให้กู้ยืมกว่า 7 แสนล้านบาท ซึ่งในแต่ละปีการศึกษา มีจํานวนนักเรียน นักศึกษาผู้กู้ยืมเงินกว่า 600,000 คน มีสถานศึกษาที่เข้าร่วมดําเนินงานกับกองทุนทั่วประเทศกว่า 4,000 แห่ง ซึ่งสถานศึกษาทุกแห่งล้วนเป็นกําลังสําคัญในการสร้างคนให้มีความรู้ ความสามารถ อีกทั้งยังช่วยปลูกฝังคุณธรรม จริยธรรมให้แก่นักศึกษา ซึ่งเป็นอนาคตของประเทศให้เติบโตขึ้นเป็นทรัพยากรมนุษย์ที่มีคุณภาพ และเป็นกําลังสําคัญให้กับประเทศชาติในการขับเคลื่อนเศรษฐกิจและสังคมต่อไป” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-นายกรัฐมนตรีกำชับหน่วยงานที่เกี่ยวข้องเพิ่มความเข้มงวดการดูแลความปลอดภัยด้านการท่องท่องเที่ยว ทั้งในแหล่งท่องเที่ยว การเดินทาง สุขภาพอนามัย รักษาความเชื่อมั่นไทยเป็นจุดหมายปลายทาง
วันพฤหัสบดีที่ 8 ธันวาคม 2565
นายกรัฐมนตรีกําชับหน่วยงานที่เกี่ยวข้องเพิ่มความเข้มงวดการดูแลความปลอดภัยด้านการท่องท่องเที่ยว ทั้งในแหล่งท่องเที่ยว การเดินทาง สุขภาพอนามัย รักษาความเชื่อมั่นไทยเป็นจุดหมายปลายทาง
นายกรัฐมนตรีกําชับหน่วยงานที่เกี่ยวข้องเพิ่มความเข้มงวดการดูแลความปลอดภัยด้านการท่องท่องเที่ยว ทั้งในแหล่งท่องเที่ยว การเดินทาง สุขภาพอนามัย รักษาความเชื่อมั่นไทยเป็นจุดหมายปลายทาง เผย 11 เดือนต่างชาติเดินทางเข้าไทยแล้ว 9.09 ล้านคน มั่นใจทั้งปีไม่พลาด
วันที่ 8 ธ.ค. 65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ติดตามข้อมูลภาคการท่องเที่ยวซึ่งชี้แนวโน้มที่ต่างชาติเดินทางเข้ามาท่องเที่ยวไทยเพิ่มขึ้นต่อเนื่อง นายกรัฐมนตรีได้กําชับหน่วยงานที่เกี่ยวข้องกับภาคการท่องเที่ยว อาทิ กระทรวงคมนาคม กระทรวงการท่องเที่ยวและกีฬา กระทรวงมหาดไทย กระทรวงสาธารณสุข สํานักงานตํารวจแห่งชาติ ตลอดจนผู้ประกอบการด้านการท่องเที่ยว ให้เพิ่มความเข้มงวดกับประเด็นเรื่องความปลอดภัย ทั้งในสถานที่หรือแหล่งท่องเที่ยว การเดินไม่ว่าจะทางอากาศ ทางถนน ทางเรือ ตลอดจนความปลอดภัยด้านสุขภาพอนามัยจากโรคระบาด บริการอาหารที่สะอาด
ทั้งนี้ กระทรวงการท่องเที่ยวและกีฬารายงานว่า ณ สิ้นเดือนพ.ย. 65 หรือ 11 เดือนแรกของปีนี้ มีต่างชาติเดินทางเข้าไทยแล้ว 9.09 ล้านคน เฉพาะเดือนพ.ย. เดือนเดียว 1.73 ล้านคน ทําให้รัฐบาลมั่นใจว่าตลอดทั้งปี 65 นักท่องเที่ยวต่างชาติจะเดินทางเข้าไทยทะลุเป้าหมาย 10 ล้านคนแน่นอน ดังนั้น นายกรัฐมนตรีจึงกําชับหน่วยงานที่เกี่ยวข้องให้เพิ่มความเข้มงวดในเรื่องความปลอดภัยแก่นักท่องเที่ยวทั้งไทยและต่างชาติ เพื่อรักษาความเชื่อมั่นที่ขณะนี้ต่างชาติได้เลือกไทยเป็นจุดหลายปลายทางแรกๆ ที่เดินทางไปเยือนหลังการคลี่คลายของโควิด19
น.ส.ไตรศุลี กล่าวว่า จากข้อมูลข่าวสารด้านการท่องเที่ยวระหว่างประเทศ ขณะนี้สถานที่ท่องเที่ยว รวมถึงเมืองสําคัญของไทยยังคงติดอยู่ในอันดับต้นๆ ของโลกที่นักท่องเที่ยวให้ความสนใจ ซึ่งล่าสุดสํานักข่าว CNBC ได้รายงานผลการสํารวจของ InterNations ซึ่งเป็นชุมชนออนไลน์สําหรับชาวต่างชาติที่มีสมาชิกทั่วโลกกว่า 4.5 ล้านคน ได้ทําการสํารวจเกี่ยวกับเมืองที่น่าอยู่และน่าทํางานที่สุดในโลกสําหรับชาวต่างชาติ โดยมีผู้เข้าร่วมตอบแบบสํารวจ 12,000 คน ซึ่งพบว่า กรุงเทพมหานคร เมืองหลวงของไทยติดอันดับที่ 6
ทั้งนี้ ผลสํารวจระบุถึง 10 เมืองทั่วโลกที่นักท่องเที่ยวเห็นว่าน่าอยู่และน่าทํางานที่สุดตามลําดับ ดังนี้ 1)เมืองบาเลนเซีย, สเปน 2) ดูไบ, สหรัฐอาหรับเอมิเรตส์ 3) เม็กซิโก ซิตี้, เม็กซิโก 4) ลิสบอน, โปรตุเกส 5) มาดริด, สเปน 6) กรุงเทพฯ, ประเทศไทย 7) บาเซิล, สวิตเซอร์แลนด์ 8) เมลเบิร์น, ออสเตรเลีย 9) อาบูดาบี, สหรัฐอาหรับเอมิเรตส์ และ 10) สิงคโปร์
สําหรับผลสํารวจของชาวต่างชาติที่มีต่อกรุงเทพฯ พบว่า ร้อยละ 82% มีความสุขต่อคุณภาพการดูแลรักษาทางการแพทย์, ร้อยละ 79 มีความสุขกับชีวิตโดยทั่วไป, ร้อยละ 69 มีความสุขต่อค่าครองชีพ, ร้อยละ68 มีความสุขต่อความสมดุลระหว่างการทํางานและการใช้ชีวิต, ร้อยละ 66 มีความสุขต่ออาชีพการทํางาน และ ร้อยละ 54 ระบุว่าสามารถพบเพื่อนใหม่ได้ง่าย
รัฐบาลไทย-ข่าวทำเนียบรัฐบาล-ปลัดดีอีเอส บรรยายพิเศษในงาน Digital Transformation Forum 2022
วันพฤหัสบดีที่ 8 ธันวาคม 2565
ปลัดดีอีเอส บรรยายพิเศษในงาน Digital Transformation Forum 2022
ปลัดดีอีเอส บรรยายพิเศษในงาน Digital Transformation Forum 2022
วันนี้(8ธ.ค. 65)ศาสตราจารย์พิเศษวิศิษฏ์ วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นวิทยากรพิเศษในงานDigital Transformation Forum 2022 ในหัวข้อThe Future of Digital Ecosystem The Real Journeyจัดโดยสมาคมการจัดการธุรกิจแห่งประเทศไทย(TMA)ณศูนย์การประชุมซีอาเซียน(C Asean) อาคารไซเบอร์เวิลด์ถนนรัชดาภิเษกเขตห้วยขวางกรุงเทพมหานคร
_______________________
รัฐบาลไทย-ข่าวทำเนียบรัฐบาล-กบข. คว้ารางวัลรัฐบาลดิจิทัล 4 ปีซ้อน พร้อมพัฒนาองค์กรตามนโยบายรัฐบาล Thailand 4.0
วันพฤหัสบดีที่ 1 ธันวาคม 2565
กบข. คว้ารางวัลรัฐบาลดิจิทัล 4 ปีซ้อน พร้อมพัฒนาองค์กรตามนโยบายรัฐบาล Thailand 4.0
กบข. ภาคภูมิใจได้รับ 2 รางวัล รางวัลรัฐบาลดิจิทัล 4 ปีซ้อน และรางวัลหน่วยงานคุณภาพด้านการใช้ธรรมาภิบาลข้อมูลภาครัฐ พร้อมมุ่งพัฒนายกระดับบริการดิจิทัล กบข. ให้ครอบคลุมทุกความต้องการของสมาชิก ตามนโยบายของรัฐบาล Thailand 4.0
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า กบข. ได้รับรางวัลรัฐบาลดิจิทัล ประจําปี 2565 (Digital Government Awards 2022) หน่วยงานที่มีการปรับเปลี่ยนองค์กรสู่การเป็นรัฐบาลดิจิทัลในระดับสูง จากพลเอกประยุทธ์ จันทร์โอชา นายกรัฐมนตรี จัดโดย สํานักงานพัฒนารัฐบาลดิจิทัล (องค์การมหาชน) ณ ทําเนียบรัฐบาล เมื่อวันที่ 30 พฤศจิกายน 2565 ซึ่ง กบข. ได้รับรางวัลต่อเนื่องเป็นปีที่ 4 โดยในปีนี้มีหน่วยงานยื่นเข้าร่วมการสํารวจระดับความพร้อมการพัฒนารัฐบาลดิจิทัลของหน่วยงานทั่วประเทศทั้งสิ้น 1,889 หน่วยงาน
นอกจากนี้ กบข. ยังได้รับรางวัลหน่วยงานคุณภาพด้านการใช้ธรรมาภิบาลข้อมูลภาครัฐ (Data Governance) ต่อเนื่องเป็นปีที่ 2 ซึ่ง กบข. ได้ดําเนินงานตามนโยบายการเปิดเผยข้อมูลภาครัฐในรูปแบบดิจิทัลผ่านศูนย์กลางข้อมูลเปิดภาครัฐ (Data.go.th) และได้เผยแพร่ข้อมูลมูลค่าหน่วยลงทุนของทุกแผนการลงทุน มูลค่าสินทรัพย์สุทธิ อัตราผลตอบแทน บนเว็บไซต์ กบข. www.gpf.or.th เพื่อเป็นแหล่งข้อมูลให้สมาชิกและประชาชนทั่วไปสามารถสืบค้นได้
กบข. มุ่งพัฒนาต่อยอดการให้บริการสมาชิกผ่านช่องทางดิจิทัล เพื่อช่วยอํานวยความสะดวกและยกระดับการให้บริการสมาชิกครอบคลุมทุกความต้องการตั้งแต่วันที่เข้ารับราชการ จนถึงวันที่เกษียณอายุราชการหรือพ้นสมาชิกภาพ ตลอดจนดูแลสมาชิกที่ใช้บริการออมต่อกับ กบข. เมื่อออกจากราชการ ผ่านช่องทางแอปพลิเคชัน กบข. “My GPF Application” ซึ่งมีจํานวนสมาชิกใช้บริการแอปพลิเคชันกว่า 1.1 ล้านครั้งต่อปี
สําหรับในอนาคต กบข. เตรียมเปิดให้บริการแบบจําลองคู่แฝดการบริหารเงิน (Digital Twins) เพื่อเป็นเครื่องมือช่วยให้สมาชิกสามารถบริหารเงินได้อย่างเข้าใจ ผ่านการจําลองเลือกแผนการลงทุนและสัดส่วนเงินออม ตลอดจนประมาณการยอดเงินในอนาคต ให้สอดคล้องกับเป้าหมายหลังเกษียณของสมาชิก